ຜູ້​ເຫັນ​ເຫດການເວົ້າ​ວ່າ ​ທະ​ຫານທິ​ເກ​ຣ​ ໄດ້ຍຶດເອົາເມືອງລາ​ລິ​ເບ​ລາ ທີ່ເປັນສະຖານທີ່ມໍລະດົກໂລກຂອງ ອົງ​ການ ສປຊ ນັ້ນຄືນ​ອີກ
ຜູ້​ເຫັນ​ເຫດການ​ຄົນ​ນຶ່ງ​ທີ່​ໄດ້​ກ່າວ​ກັບອົງ​ການ​ຂ່າວຣອຍ​ເຕີ​ສ໌ເວົ້າ​ວ່າ ກອງ​ກຳລັງຂອງ​ອໍ​າຮາ​ຣາ ຊຶ່ງ​ເປັນ​ພັນທະ​ມິດ​ຂອງ​ລັດຖະບານ​ເອທິ​ໂອ​ເປຍ ​ໄດ້​ເລີ້ມອອກ​ຈາກເມືອງ​ລາ​ລີ​ເບ​ລາໄປ​ໃນ​ຄືນ​ວັນ​ເສົາ​ຜ່ານມາ​ນີ້.
ກຳລັງທະຫານຂອງພວກກະບົດທິເກຣໄດ້ຍຶດເອົາເມືອງລາລິເບລາ (Lalibela) ຂອງເອທິໂອເປຍຄືນອີກແລ້ວ, ອີງຕາມຜູ້ເຫັນເຫດການທີ່ກ່າວຕໍ່ອົງການຂ່າວ ຣອຍເຕີສ໌ (Reuters) ໃນວັນອາທິດວານນີ້, ຊຶ່ງເປັນເວລາບໍ່ຮອດສອງອາທິດ ຫລັງຈາກທະຫານ ແລະພັນທະມິດຂອງເຂົາເຈົ້າໄດ້ເຂົ້າຍຶດເອົາເມືອງແຫ່ງນັ້ນ ໂດຍເປັນສ່ວນນຶ່ງຂອງການໂຈມຕີທີ່ກວ້າງກວ່າທີ່ໄດ້ຜັກດັນກໍາລັງຂອງທິເກຣ ໃຫ້ຖອຍໄປໃນຫຼາຍດ້ານ ລາລິເບລາ (Lalibela) ເປັນເມືອງຢູ່ໃນພາກພື້ນອຳຮາຣາ (Amhara) ທີ່ມີ ຊາຍແດນຕິດກັບພາກເຫນືອຂອງເຂດທິເກຣທີ່ມີຊື່ສຽງຍ້ອນວ່າໂບດຕ່າງໆ ຂອງເມືອງດັ່ງກ່າວພັງລົງຍ້ອນຖືກກ້ອນຫີນກ້ອນດຽວດຶກໃສ່ ແລະໄດ້ຖືກກໍານົດໃຫ້ເປັນສະຖານທີ່ມໍລະດົກໂລກໂດຍອົງການສະຫະປະຊາຊາດ ໂຄສົກຂອງລັດຖະບານ, ທ່ານເລເກຊເຊ ຕູລູ (Legesse Tulu) ແລະໂຄສົກ ຂອງກອງທັບບໍ່ໄດ້ຕອບຕໍ່ການຮ້ອງຂໍຄຳເຫັນກ່ຽວກັບລາຍງານເລື້ອງການ ຍຶດ ເອົາເມືອງນັ້ນຄືນໂດຍກຳລັງທີ່ຈົງຮັກພັກດີຕໍ່ແນວໂຮມປົດປ່ອຍປະຊາຊົນທິເກຣ ຫລື TPLF ນັ້ນເລີຍ ໂຄສົກຂອງ TPLF, ທ່ານ ເກຕາຊີວ ເຣດາ (Getachew Reda) ກໍຍັງບໍ່ໄດ້ ຕອບກັບໂທລະສັບຂອງອົງການຂ່າວຣອຍເຕີສ໌ ທີ່ພະຍາຍາມຂໍຄໍາເຫັນນັ້ນເຊັ່ນກັນ ທ່ານຂຽນຄໍາເຫັນລົງໃນທວີດເຕີວ່າ "ກອງກໍາລັງຂອງພວກເຮົາເຮັດໄດ້ດີຫຼາຍ, ດີຫຼາຍ, ດີຂະໜາດເລີຍ!" ແຕ່ກໍບໍ່ໄດ້ໃຫ້ລາຍລະອຽດແຕ່ຢ່າງໃດ ຜູ້ເຫັນເຫດການຄົນນຶ່ງທີ່ໄດ້ກ່າວກັບອົງການຂ່າວຣອຍເຕີສ໌ເວົ້າວ່າ ກອງກຳລັງຂອງອໍາຮາຣາ ຊຶ່ງເປັນພັນທະມິດຂອງລັດຖະບານເອທິໂອເປຍ ໄດ້ເລີ້ມອອກຈາກເມືອງລາລີເບລາໄປໃນຄືນວັນເສົາຜ່ານມານີ້ "ຊຸດສຸດທ້າຍໄດ້ຖອນອອກໄປໃນຕອນເຊົ້າມື້ນີ້ ພວກເຮົາໄດ້ຍິນສຽງປືນຢູ່ໄກໆ ໃນຄືນວານນີ້, ແຕ່ກອງກໍາລັງທິເກຣໄດ້ຍຶດເອົາເມືອງລາລີເບລາຄືນໂດຍບໍ່ມີ ສຽງປືນແຕກເລີຍຢູ່ໃນເມືອງນັ້ນ," ອີງຕາມຄຳເວົ້າຂອງຜູ້ເຫັນເຫດການທີ່ເປັນ ພະນັກງານຕ້ອນຮັບຂອງໂຮງແຮມແຫ່ງນຶ່ງເວົ້າຢູ່ໃນໂທລະສັບ ຜູ້ເຫັນເຫດການຄົນທີສອງບອກກັບ Reuters ໃນວັນອາທິດວານນີ້ວ່າ ປະຊາ ຊົນໄດ້ພາກັນຫລົບໜີອອກຈາກເມືອງດັ່ງກ່າວແລ້ວ "ພວກເຮົາພາກັນຕື່ນຕົກ ໃຈ, ພວກເຮົາບໍ່ເຄີຍເຫັນເຫດການແບບນີ້ກ່ອນເລີຍ ປັດຈຸບັນທະຫານຂອງ TPLF ກໍາລັງລາດຕະເວນຢູ່ໃນເມືອງນັ້ນ ໂດຍໃສ່ຊຸດເຄື່ອງແບບຂອງເຂົາເຈົ້າ," ນັ້ນຄືຄຳເວົ້າຂອງຜູ້ເຫັນເຫດການ